Na temelju čl. 27. Statuta Grada Zlatara („Službeni glasnik Krapinsko – zagorske županije“ 36A/13, 9/18, 9/20) i čl. 12. Odluke o socijalnoj skrbi na području Grada Zlatara (Službeni glasnik Krapinsko – zagorske županije 36A/13, 13/14, 17/17, 20/18), Gradsko vijeće Grada Zlatara na svojoj 29. sjednici održanoj dana 28. listopada 2020. godine, donosi

**ODLUKU O DOPUNI ODLUKE O UTVRĐIVANJU KRITERIJA ZA DODJELU STIPENDIJA UČENICIMA I STUDENTIMA**

Članak 1.

U Odluci o utvrđivanju kriterija za dodjelu stipendija učenicima i studentima („Službeni glasnik Krapinsko – zagorske županije“ 58/18, 34/20) iza članka 8. dodaje se članak 8.a koji glasi:

„ Za pojedince sportaše s područja Grada Zlatara koji postižu vrhunske rezultate najmanje na nivou Republike Hrvatske, gradonačelnik može posebnom odlukom odobriti dodjelu stipendije.

Stipendija iz prethodnog stavka odobrava se za svaku godinu posebno, a sportaš svoje rezultate potkrepljuje dostavom dokumentacije od strane nadležnog saveza ili sportske udruge, odnosno drugom dokumentacijom nadležnog tijela.“

Članak 2.

Ova Odluka stupa na snagu osmog dana od dana objave u „Službenom glasniku Krapinsko – zagorske županije“.

KLASA: 604-01/20-01/01

URBROJ: 2211/01-01-20-4

U Zlataru 28. listopada 2020.

PREDSJEDNICA

Danijela Findak